**Жарық**

Фотография – жарықсыз мүмкін емес. Ежелгі грек тілінен аударғанда – фотос (жарық), графа (сурет салу, жазу). Нәтижесінде, бұл сөздің мағынасы «жарықтың көмегімен сурет саламын» дегенді білдіреді. Фотографияда жарық ең маңызды фактор болып табылады. Фотосурет жасаудағы ең бірі сұрақ – «мынау жарық менің фотосуретіме қалай әсер етеді?».

Фотосурет түсіру кезінде жақсы жарықтың болуы – техникалық жағынан мінсіз және көркем де әсерлі фотосурет алудың ең шешуші факторы. Сіз суретпен айналыспасаңыз, бұл түсінікті сіз қарапайым тұрмыстық мағынада ғана қабылдауыңыз мүмкін. Жақсы жарықты сіз өте жарық деп, жаман жарықты – сығырайған, күңгірт деп қабылдайсыз. Бірақ егер қолыңызға фотоаппарат алсаңыз, онда сіз жақсы және нашар жарық туралы біліміңізді кеңейтуге мәжбүр боласыз. Себебі, фотографияда бұл сөздер мүлде өзге мағынаға ие.

**Жасанды жарықтар**

Екі лампаны әр түрлі нүктеге орналастыра отырып, олардың жарығын түсірілуге тиісті обьектіге әр жақтан бағыттап, жарықтың үлкен көлемді комбинациясын алуға болады. Түсірілген жарықты әрқалай бағыттап, сол арқылы жарықтың өткір, жұмсақ және күңгірт түрлерін аламыз. Бұл тәжірибені ғана емес, сонымен қатар шығармашылық шеберлікті де талап етеді.

Қосымша жарықты алудың тағы бір қарапайым тәсілі-ақ қағазды пайдалану.

**Табиғи жарықтар**

Табиғи жарық тәуліктің уақыты мен ауа райына қатысты екені ешкімге де жасырын емес. Түсірілімнің айқындылығы мен техникалық сапасы обьектіге жарықтың қай тұстан түсіп тұрғанына да байланысты. Табиғаттың осындай жарықтарын шебер пайдалана отырып та біз әдемі фотосурет түсіре аламыз.

Сұрақтар:

1. Фотожурналистикадағы жарық дегеніміз не?
2. Жарықтың түрлері?
3. Ракурс таңдауда күннен түскен жарықтың рөлі қандай?
4. Жасанды және табиғи жарық: жарық таңдаудағы ерекшеліктер?